ফের অন্ডালে জমি কেলেঙ্কারি

অন্ডাল: ফের অন্ডালে জমি কেলেঙ্কারি। থানায় অন্ডাল তৃণমূলের সহ-সভাপতি কে হেনস্থার অভিযোগ। সাম্প্রতিককালে অন্ডাল (Andal) থানার কাজোড়া গ্রামে জমি কেনাবেচা নিয়ে একাধিক অভিযোগ সামনে এসেছে। জাল নথি বানিয়ে একজনের জমি অন্যকে বিক্রি করে দেওয়া হয়েছে বলে অভিযোগ। শুক্রবার বিষয়টি নিয়ে এলাকায় নতুন করে শুরু হয় উত্তেজনা শুরু হয় (Local News)।

ঘটনা সূত্রে জানা গেছে এদিন কাজোড়া মৌজায় একটি জমির উপর নির্মাণ কাজ চলছিল । বিষয়টি জানতে পেরে জমিটির বৈধ মালিকরা ঘটনাস্থলে হাজির হয়ে নির্মাণ কাজ বন্ধ করে দেন । অন্যপক্ষ ঘটনাস্থলে দাবি করে জমিটি তারা কিনে নিয়েছে, বৈধ কাগজ রয়েছে তাদের কাছে ।

আরও পড়ুন : আমতার সূত্র ধরেই খড়দহ, ফের উদ্ধার জাল ওষুধ

দুপক্ষের বচসা চলাকালীন ঘটনাস্থলে হাজির হয় অন্ডাল থানার পুলিশ । সমস্যার সমাধানের জন্য দুপক্ষকে থানায় যেতে বলে পুলিশ । দুপক্ষ থানায় গেলে সেখানে এক পুলিশ আধিকারিক তৃণমূলের ব্লক সহসভাপতি মলয় চক্রবর্তীকে থানায় ঢোকানোর আদেশ দেন তাঁর এক অধঃস্তন কর্মীকে। সেই খবর ছড়িয়ে পড়তেই থানা চত্বরে জড়ো হয় মলয় চক্রবর্তীর অনুগামী ও গ্রামবাসীদের একাংশ। মলয়বাবু হেনস্থার কথা স্বীকার করেন। প্রতিবাদে অনুগামীদের একাংশ ধর্নায় বসে পড়েন থানা চত্বরে । এতে উত্তেজনা ছড়ায় ।

ঘটনা প্রসঙ্গে শুভম চক্রবর্তী নামে এক ব্যক্তি জানান কাজোড়া মৌজায় তাদের একটি শরিকি দেবত্ব সম্পত্তি রয়েছে । এটি আগে ছিল দুর্গাদাসী দেবী পান্ডার নামে । দুর্গাদাসী দেবীর মৃত্যুর পর বর্তমানে এই জমিটির উত্তরাধিকারি তারা । গত ১৬/১১/২০২৪ তারিখে নজরে আসে তাদের জমিটি অন্য ব্যাক্তিদের নামে রেকর্ড হয়ে গেছে ।শুভম বাবু জানান, আজ লক্ষ্য করি আমাদের জমিটিতে অন্য ব্যক্তিরা নির্মাণ কাজ করছে, কাজ বন্ধ রাখার কথা বললে তারা দাবি করে এই জমিটির নাকি তারা কিনে নিয়েছে । নথি জাল করে জমি মাফিয়ারা এই কাজ করেছে বলে অভিযোগ করেন শুভমবাবু । অন্যদিকে, যার বিরুদ্ধে অভিযোগ রতন কুমার বার্নিয়াল তিনি এই অভিযোগ অস্বীকার করেন। তিনি জানান, এই অভিযোগ ভিত্তিহীন। সমস্ত কাগজপত্র দেখার পরেই তারা জমি রেজিস্ট্রি করেছেন বলে তিনি জানান।